Sanneke de Neeling (født 19. april 1996 i Rotterdam) er en nederlandsk skøyteløper. Hun fikk sitt store nasjonale gjennombrudd under det nasjonale sprintmesterskapet i Heerenveen for 2016 hvor hun ble nederlandsk mester foran Marrit Leenstra på 2.-plass og Margot Boer på 3.-plass. Under ungdoms-OL i Innsbruck i 2012 ble hun lekenes store jenteløper i hurtigløp på skøyter med to gull og en sølv på sine tre starter.